96/550/EY: Komission päätös, tehty 5 päivänä syyskuuta 1996, Suomessa käytettävien sianruhojen luokitusmenetelmien hyväksymisestä (Ainoastaan suomenkielinen teksti on todistusvoimainen)



Virallinen lehti nro L 236 , 18/09/1996 s. 0047 - 0048



KOMISSION PÄÄTÖS, tehty 5 päivänä syyskuuta 1996, Suomessa käytettävien sianruhojen luokitusmenetelmien hyväksymisestä (Ainoastaan suomenkielinen teksti on todistusvoimainen) (96/550/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteisön sianruhojen luokitusasteikosta 13 päivänä marraskuuta 1984 annetun neuvoston asetuksen (ETY) N:o 3220/84 (1), sellaisena kuin se on viimeksi muutettuna asetuksella (EY) N:o 3513/93 (2), ja erityisesti sen 5 artiklan 2 kohdan, sekä katsoo, että asetuksen (ETY) N:o 3220/84 2 artiklan 3 kohdassa säädetään, että sianruhot luokitellaan arvioimalla vähärasvaisen lihan osuus sellaisten tilastollisesti testattujen arviointimenetelmien avulla, jotka perustuvat sianruhon yhden tai useamman anatomisen osan fyysiseen mittaukseen; luokitusmenetelmien hyväksyminen perustuu arvioinnin tilastolliseen enimmäisvirhepoikkeamaan; kyseinen poikkeama on määritelty yhteisön sianruhojen luokitusasteikon soveltamista koskevista yksityiskohtaisista säännöistä 24 päivänä lokakuuta 1985 annetun komission asetuksen (ETY) N:o 2967/85 (3), sellaisena kuin se on muutettuna asetuksella (EY) N:o 3127/94 (4), 3 artiklassa, Suomen hallitus on pyytänyt komissiota hyväksymään kaksi sianruhojen luokitusmenetelmää ja toimittanut asetuksen (ETY) N:o 2967/85 3 artiklassa edellytetyt yksityiskohtaiset tiedot; pyynnön seurauksena suoritettu tutkimus on osoittanut, että kyseiset kaksi luokitusmenetelmää täyttävät hyväksymisedellytykset, ja tässä päätöksessä määrätyt toimenpiteet ovat sianlihan hallintokomitean lausunnon mukaiset, ON TEHNYT TÄMÄN PÄÄTÖKSEN: 1 artikla Hyväksytään seuraavien sianruhojen luokitusmenetelmien käyttö Suomessa asetuksen (ETY) N:o 3220/84 mukaisesti: - "Hennessy GP (HGP4)" -mittari ja siihen liittyvät arviointimenettelyt, joista on yksityiskohtaiset tiedot liitteen 1 osassa, ja - "intraskooppinen/optinen silavakiikari" -menetelmä, josta on yksityiskohtaiset tiedot liitteen 2 osassa. 2 artikla Laitteiden tai arviointimenetelmien muutoksia ei hyväksytä. 3 artikla Tämä päätös on osoitettu Suomen tasavallalle. Tehty Brysselissä 5 päivänä syyskuuta 1996. Komission puolesta Franz FISCHLER Komission jäsen (1) EYVL N:o L 301, 20.11.1984, s. 1 (2) EYVL N:o L 320, 22.12.1993, s. 5 (3) EYVL N:o L 285, 25.10.1985, s. 39 (4) EYVL N:o L 330, 21.12.1994, s. 43 LIITE SUOMESSA KÄYTETTÄVÄT SIANRUHOJEN LUOKITUSMENETELMÄT OSA 1 Hennessy GP (HGP4) 1. Sianruhojen luokitus suoritetaan "Hennessy GP (HGP4)-mittarilla". 2. Mittarissa on oltava anturi, joka on halkaisijaltaan 5,95 millimetriä (ja 6,3 millimetriä anturin päässä olevan terän kohdalla) ja sisältää valodiodin (tyyppiä LYU 260-EO oleva Siemens LED sekä tyyppiä 58 MR oleva valoanturi); anturin toimintaetäisyyden on oltava 0-120 millimetriä. Mittaustulokset saadaan HGP4-mittarilla saaduista vähärasvaisen lihan arvioiduista pitoisuuksista ja mittariin liitetystä tietokoneesta. 3. Vähärasvaisen lihan osuus ruhosta lasketaan seuraavan kaavan mukaan: ^y = 60,385 - 0,328 x1 - 0,456 x2 + 0,156 x3, jolloin ^y = vähärasvaisen lihan arvioitu prosenttiosuus ruhossa x1 = kylkisilavan paksuus (kamara mukaan lukien) millimetreinä mitattuna 8 cm:n päässä selän keskiviivasta viimeisen kylkiluun takana x2 = kylkisilavan paksuus (kamara mukaan lukien) millimetreinä mitattuna 6 cm:n päästä selän keskiviivasta kolmannen ja neljännen takimmaisen kylkiluun välistä x3 = kyljyslihaksen paksuus millimetreinä mitattuna samanaikaisesti ja samasta kohdasta kuin x2 Tätä kaavaa sovelletaan 51-107 kilogramman painoisiin ruhoihin. OSA 2 Intraskooppinen/optinen silavakiikari 1. Sianruhojen luokitus suoritetaan "intraskooppisen/optisen silavakiikarin" avulla. 2. Silavakiikarissa on oltava kuusikulmainen anturi, jonka leveys on enintään 12 millimetriä (ja 19 millimetriä anturin päässä olevan terän kohdalla), joka sisältää tähtäimen ja valolähteen, sekä millimetreittäin tarkennettava liukuva kuori; anturin toimintaetäisyyden on oltava 7-50 millimetriä. 3. Vähärasvaisen lihan osuus ruhosta lasketaan seuraavan kaavan mukaan: ^y = 67,526 - 0,698 x1, jolloin ^y = vähärasvaisen lihan arvioitu prosenttiosuus ruhossa x1 = kylkisilavan paksuus (kamara mukaan lukien) millimetreinä mitattuna 6 cm:n päästä selän keskiviivasta kolmannen ja neljännen takimmaisen kylkiluun välistä Tätä kaavaa sovelletaan 51-107 kilogramman painoisiin ruhoihin.